Мили санци
<poem>
Сневао сам звезде, што ’но
Небу тако лепо стоје,
А на јави згледах, рано,
Те пламене очи твоје.

Сневао сам дивну башту
И у њојзи руже бајне,
А на јави спазих тебе
И образе твоје сјајне.

Ох, кад год се из сна пренем,
Пред оком ми слика твоја,
На срцу ми уздах тежак,
Девојчице, туго моја!

Уздах што ће тада текар
обићи ми душу младу,
Кад се санак заварљиви
У јавином стопи сладу.

( Из »Слободе «. )
</poem>

 Извор 
Јован Грчић Миленко: Целокупна дела'', Библиотека српских писаца, Народна просвета, стр 23

Јован Грчић Миленко
Поезија